Ерик Айдъл
Ерик Айдъл () е британски комик, актьор и режисьор, а също така автор и композитор на песни. Част е от екипа на Монти Пайтън.

В Монти Пайтън се оформят две групи от сценаристи – на Джон Клийз и Греъм Чапман, и на Тери Джоунс и Майкъл Палин. Ерик е самотникът на групата, предпочитащ да пише сам. Въпреки това понякога му е трудно да представи по забавен начин това, което иска, и му е нужен партньор.

Ерик следва в Кеймбриджкия университет, няколко години след Джон Клийз и Греъм Чапман. Другите членове на групата – Тери Джоунс и Майкъл Палин следват в Оксфорд, а Тери Гилиъм в Оксидентал Колидж в САЩ. През 60-те години комедиантите от Оксфорд и Кеймбридж заедно стават известни като Мафията Оксбридж.

Ерик е талантлив композитор и китарист. Негова е песента „Винаги гледай от светлата страна на живота“, която се превръща в музикалния подпис на групата.

Избрана библиография 
 Hello Sailor, роман, 1975
 The Rutland Dirty Weekend Book, 1976
 Pass the Butler, пиеса, 1982
 The Quite Remarkable Adventures of the Owl and the Pussycat, книга за деца, 1996
 The Road to Mars, роман, 1998

Източници

Външни препратки 
 

Английски озвучаващи актьори
Британски комици
Английски композитори
Английски атеисти
Възпитаници на Кеймбриджкия университет
Английски актьори